[{"text_idx": "#000003", "text": "Mae Pantri Llanharan yn bantri cymunedol yn Llanharan yn Rhondda Cynon Taf gaiff ei redeg o Ganolfan Gymunedol Bryncae. Bu i Janine ddechrau\u2019r pantri ar ddiwedd Ionawr 2021 felly dim ond ers ychydig mae wedi bod ar fynd. Mae\u2019r pantri ar agor bob dydd Sadwrn ac yn rhoi cyfle i aelodau\u2019r gymuned ddod draw i ddewis nifer o eitemau o amrywiaeth o fwydydd ffres a sych, pethau ymolchi a nwyddau glanhau. Yn gyfnewid, os ydyn nhw\u2019n gallu maen nhw\u2019n cael rhoi cyfraniad bach, ond does dim rhaid iddyn nhw."}, {"text_idx": "#000004", "text": "\u201cDrwy ofyn am gyfraniad tuag at y bwyd, dw i\u2019n meddwl ei fod yn tynnu ychydig oddi ar y gwarthnod sy\u2019n gysylltiedig a\u0302 defnyddio banc bwyd sydd gan rhai pobl\u201d"}, {"text_idx": "#000005", "text": "Mae\u2019r pantri ar agor i unrhyw un yn y gymuned sydd ei angen a does dim prawf na gofynion ar gyfer ei defnyddio."}, {"text_idx": "#000006", "text": "\u201cGall pawb ddod draw a chymryd beth sydd arnyn nhw ei angen ac mae\u2019r system hon yn gweithio\u2019n dda iawn inni\u201d"}, {"text_idx": "#000007", "text": "Mae Pantri Llanharan yn derbyn 50kg o fwyd bob wythnos gan FareShare Cymru. Yn bennaf, maen nhw\u2019n derbyn bwyd tun a bwyd sych ar y funud ond yn ddiweddar maen nhw wedi derbyn ychydig o lysiau. Mae\u2019r pantri hefyd yn casglu bwyd dros ben o Co-op, cyflenwr wyau, Greggs a Tesco. Mae\u2019r gymuned hefyd wedi cynnig llawer o roddion."}, {"text_idx": "#000008", "text": "Mae\u2019r bwydydd poblogaidd yn cynnwys wyau, bara, ffrwythau, nwdls a diod ffrwythau."}, {"text_idx": "#000009", "text": "\u201cAlla\u2019 i fyth gael digon o wyau a byddaf bob tro yn mynd allan i brynu rhai os nad ydyn ni\u2019n derbyn rhai\u201d"}, {"text_idx": "#000010", "text": "Er mai dim ond am gyfnod byr mae\u2019r pantri wedi bod ar agor mae i\u2019w weld yn cael effaith gadarnhaol ar fywyd pobl."}, {"text_idx": "#000011", "text": "\u201cMae pobl yn bendant i\u2019w gweld yn llawer mwy cadarnhaol rw\u0302an eu bod wedi dechrau defnyddio\u2019r pantri. Maen nhw\u2019n ddiolchgar iawn fod ganddyn nhw rywbeth fel hyn ar gael iddyn nhw. Mae wedi bod yn gadarnhaol iawn i\u2019r gymuned\u201d"}, {"text_idx": "#000012", "text": "Yn ychwanegol at ddarparu nwyddau angenrheidiol i bobl, mae\u2019r pantri hefyd yn rhoi ychydig o gyfle i gymdeithasu wrth i bobl gael cyfle i sgwrsio yn normal yn y cyfnod anodd hwn!"}, {"text_idx": "#000013", "text": "Mae Pantri Llanharan yn arbed arian drwy fod yn bartner gyda FareShare ac felly\u2019n gwario\u2019r arian hynny ar ychwanegu mwy o eitemau i\u2019r pantri."}, {"text_idx": "#000014", "text": "\u201cMae faint o fwyd rydw i\u2019n ei gael gan FareShare yn wych. Fuaswn i ddim yn gallu cael yr un faint o fwyd am \u00a315 yn rhywle arall.\u201d"}, {"text_idx": "#000015", "text": "Yn y dyfodol mae gan Bantri Llanharan gynlluniau i agor banc babi fyddai\u2019n rhedeg ochr yn ochr a\u0302\u2019r pantri. Byddai\u2019n darparu nwyddau fel bwyd babi a chlytiau. Mae Janine hefyd yn edrych ar gyflenwi tyweli mislif golchadwy gan fod y nwyddau mislif yn boblogaidd iawn ac yn mynd bob wythnos. Mae hefyd cynlluniau i redeg siop cyfnewid gwisg ysgol fyddai o fydd mawr i deuluoedd yn y gymuned."}, {"text_idx": "#000017", "text": "Straeon cadarnhaol yng nghanol y pandemig"}]